༄༅། །ཀློང་ཆེན་སྙིང་གི་ཐིག་ལེ་ལས། ཡུམ་བཀའ་བདེ་ཆེན་རྒྱལ་མོའི་
བསྐང་བསྡུས་པདྨའི་རྒྱུད་མངས་ཞེས་
བྱ་བ་བཞུགས་སོ། །
ན་མོ་ཌཀྐི་མ་ཧ་སུ་ཁ་རཱ་ཛ་ནི་ཡེ། ཌཱཀྐི་བདེ་ཆེན་རྒྱལ་མོའི་སྐོང་བཤགས་ཀྱི་ཆོ་གའི་མདོར་བསྡུས་བྱ་བར་འདོད་
།ཚོགས་
།ཕ་
པས། ཚོགས་ཕུད་ཡན་གྲུབ་ནས་བསྐང་ཛས་རྣམས་ནམ་མཁའ་མཛོད་ཀྱི་སྔགས་རྒྱས་བྱིན་གྱིས་རླབས་ལ། ཨཱཿ གཞི་
དབྱིངས་ཀ་དག་གཉུག་མའི་རང་བཞིན་ལས། །གཞི་སྣང་ལྷུན་འགྲུབ་རིག་པའི་རོལ་པར་
ཤར། །ཟུང་འཇུག་བདེ་ཆེན་འབར་བའི་གཞལ་ཡས་དབུས། །སྣང་སེམས་ཞེན་གྲོལ་ཀུན་
བཟང་མཆོད་པའི་སྤྲིན། །འཕགས་ལམ་ཡན་ལག་བརྒྱད་ལྡན་ཉེར་སྤྱོད་རོལ།
བརྒྱད་ཀ་ནས་དག་པའི་བཀྲ་ཤིས་རྟགས། །སྣང་བ་རྒྱན་དུ་ཤར་བའི་རྒྱལ་སྲིད་བདུན།
རོལ་ཕྱིན་པ་དྲུག་རྫོགས་འདོད་ཡོན་སྤྲིན། །བཅུ་དྲུག་དགའ་སྟེར་རྡོ་རྗེའི་ཕོ་ཉ་དང༌། །
ཁམས་ལྔ་དབུ་མར་སྦྱར་བའི་ཨ་མྲྀ་ཏ། །རླུང་བཅུད་དབྱིངས་སུ་བསྒྲལ་བའི་རཀྟ་དང༌།
ཟུང་འཇུག་བདེ་བ་ཆེན་པོའི་བ་ལིངྐ། །གཟུང་འཛིན་དབུ་མར་ཐིམ་པའི་དམ་ཚིག་རྫས།
གང་ཤར་བདེ་སྟོང་ཡེ་ཤེས་རོལ་པ་སོགས། །ཞིང་ཁམས་རབ་འབྱམས་གང་བ་མཆོད་པའི་
སྤྲིན། །ནམ་མཁའ་མཛོད་ཀྱི་འཁོར་ལོ་ཤར་བ་འདིས། །རྣམ་ཀུན་མཆོག་ལྡན་གདོད་མའི་
གཞི་དབྱིངས་ལས། །བདེ་ཆེན་མཚན་དཔེའི་གཟི་བྱིན་ཉམས་བརྒྱར་འབར། །སྐྱེ་འཆི་
གཉིས་སྤང་འགྱུར་མེད་རྡོ་རྗེའི་སྐུ། །རིང་བདག་པདྨ་ཐོད་ཕྲེང་ཐུགས་དམ་བསྐང་། །ཀ་དག་
ནང་གསལ་ཁྱད་ཆོས་དྲུག་ལྡན་ལས། །ལྷུན་འགྲུབ་ཕྲ་བའི་ཡེ་ཤེས་ཆེན་པོའི་རྩལ། །ཟུང་
འཇུག་ཁ་སྦྱོར་བདུན་ལྡན་མཚན་དཔེའི་གར། །བརྒྱུད་གསུམ་རིག་འཛིན་རྒྱ་མཚོའི་ཐུགས་
།
190

ཀློང་ཆེན་ཐིག་ལས་ཡུམ་བཀའ་བདེ་ཆེན་རྒྱལ་མོའི་བསྐང་བསྡུས་པདྨའི་རྒྱུད་མངས།
དམ་བསྐང༌། །ཀུན་བརྟག་ཆོས་ཅན་སྣང་བ་བསམ་མི་ཁྱབ། །གཞན་དབང་འཁྲུལ་པ་ཟད་
པའི་གཤིས་ལུགས་དོན། །ཡོངས་གྲུབ་ཟབ་ཞི་སྤྲོས་བྲལ་ཆོས་ཉིད་དབྱིངས། །ཆོས་སྐུ་ཀུན་
ཏུ་བཟང་མོའི་ཐུགས་དམ་བསྐང༌། །གདོད་ནས་རྣམ་གྲོལ་འོད་གསལ་གཉུག་མའི་དཔྱིད།
སྒྱུ་འཕྲུལ་དྲ་བའི་ཡེ་ཤེས་རོལ་པ་ལས། །མཁའ་ཁྱབ་རྡོ་རྗེ་བཙུན་མོའི་དཀྱིལ་འཁོར་ཤར། །
ལོངས་སྐུ་ཝ་ར་ཧི་ཡི་ཐུགས་དམ་བསྐང་། །གཟུང་འཛིན་རྟོག་ཚོགས་མི་ཤིག་དྷུ་ཏིར་བསྡམ། །
ཡེ་ཤེས་རང་རྩལ་ཐིག་ལེ་ཆེན་པོའི་གཟུགས། །བཅུ་དྲུག་དགའ་སྟེར་བདེ་ཆེན་ཌཱཀིའི་ཞལ།
སྤྲུལ་སྐུ་ཡེ་ཤེས་མཚོ་རྒྱལ་ཐུགས་དམ་བསྐང་། །ཡེ་ཤེས་མཁའ་འགྲོ་ཐུགས་ཀྱི་དཀྱིལ་འཁོར་
ནས། །ཀུན་གཞི་ཡིད་ཤེས་སྒོ་ལྔ་ཉོན་ཡིད་བཅས། །ཁམས་གསུམ་གནས་དག་རང་རིག་
ཀུན་ཏུ་བཟང༌། །ཆོས་ཁམས་དག་པ་བཟང་མོའི་ཐུགས་དམ་བསྐང༌། །གཟུགས་ཕུང་རྣམ་
སྣང་ཚོར་པ་རིན་ཆེན་འབྱུང་། །འདུ་ཤེས་སྣང་མཐའ་འདུ་བྱེད་དོན་ཡོད་གྲུབ། །རྣམ་ཤེས་
མི་སྐྱོད་ས་ཆུ་སྤྱན་མཱ་ཀི །མེ་རླུང་གོས་དཀར་སྒྲོལ་མའི་ཐུགས་དམ་བསྐང༌། །མིག་ཤེས་
གཟུགས་ཁམས་ས་སྙིང་སྒེག་པ་མོ། །རྣ་ཤེས་སྒྲ་དག་ཕྱག་རྡོར་གླུ་མཁན་མ། །སྣ་ཤེས་
དྲི་དག་ནམ་སྙིང་ཕྲེང་བ་མ། །ལྕེ་མྱོང་སྤྱན་གཟིགས་གར་མའི་ཐུགས་དམ་བསྐང༌། །མིག་
དབང་འདས་དུས་བྱམས་པ་བདུག་སྤོས་མ། །ཉན་བྱེད་ད་ལྟ་སྒྲིབ་སེལ་མེ་ཏོག་ཅན། །རོ་
འཛིན་མ་ངེས་འཇམ་དཔལ་དྲི་ཆབ་མ། །སྣ་རྗེས་ཀུན་བཟང་མ་ལེའི་ཐུགས་དམ་བསྐང་།
འཇིག་རྟེན་དྲུག་དང་དུག་ལྔ་སེར་སྣ་ལྟ། །ལྷ་དབང་ཐག་བཟང་ཤཱཀ་ཐུབ་སེང་རབ་བརྟན།
ཁ་འབར་ཆོས་རྒྱལ་ལུས་ཀྱི་ཆོས་བཞི་དག །མཐར་བྱེད་ཁྲོ་བོ་བཞི་ཡི་ཐུགས་དམ་བསྐང་།
རྟག་ཆད་མུ་བཞི་དག་པ་སྒོ་མ་བཞི། །དུག་ལྔ་གནས་དག་ཡེ་ཤེས་ལྔའི་ངོ་བོ། །ཁྲག་འཐུང་
རིགས་ལྔ་རང་རིག་དཔལ་ཆེན་པོ། །ཕུང་ལྔ་དག་པ་ཡུམ་ལྔའི་ཐུགས་དམ་བསྐང༌། །
ཚོགས་བརྒྱད་འཁོར་བའི་གནས་དག་མ་མོ་བརྒྱད། །ཡུལ་བརྒྱད་དག་པ་ཕྲ་མེན་ཆེན་པོ་
བརྒྱད། །རྣམ་ཐར་མུ་བཞི་དག་པ་སྒོ་སྐྱོང་བཞི། །རྣམ་འགྱུར་དབང་མོ་ཉེར་བརྒྱད་ཐུགས་
།
།
།
།
།
191

གངས་ཅན་རིག་བཅུད་ལས།
རག་མགོ་སྤྲུལ་སྐུའི་གསུང་འབུམ། ༼ཡ་
དམ་བསྐང་། །ཕྱི་ལྟར་འཇིག་རྟེན་ནང་ལྟར་རྡོ་རྗེའི་ལུས། །པུ་ཛ་ཨོ་ཨ་གོ་ར་དེ་མ་ལ། །
ཐོད་དུམ་གཏུམ་མོ་མཆེ་ཙིག་སྣ་ཆེན་མ། །ཀཾ་ཀ་འོད་ལྡན་ཀཾ་ཆེན་གཏུམ་མིག་མ། །པུ་བིར་
བློ་ཅན་འོད་དཔག་མེད་མི་ཐུང༌། །རྡོར་འོད་ལང་ཀ་རྡོ་རྗེའི་སྐུ་ཤིང་གྲིབ། །མཁའ་སྤྱོད་
ཐུགས་ཀྱི་འཁོར་ལོའི་ཐུགས་དམ་བསྐང༌། །ལོ་ཀ་ཨོ་ཏྲི་ཀོ་ཀ་ཀ་ཧི་ན། །ཨཾ་ཀུ་ཨེ་ར་ཧཱུཾ་
མཛད་ཆང་ཐུང་མ། །དཔའ་ཆེན་རླུང་ཤུགས་རལ་ཅན་འཇིགས་བྱེད་མ། །རབ་བཟང་ཧྲེ་མ་
རྡོར་བཟང་ཤིན་ཏུ་བཟང༌། །འཇིགས་བྱེད་རྟ་སྣ་མིག་མི་བཟང་ཁ་ག །ས་སྤྱོད་གསུང་
གི་འཁོར་ལོའི་ཐུགས་དམ་བསྐང༌། །པྲེ་གྲྀ་སོའུ་སུ་ན་སི་མ་ཀུ །སྟོབས་ཆེན་ཤུགས་འཆང་
ནམ་སྙིང་འཁོར་ལོའི་གོ། །རྟ་མགྲིན་ཥོཎྜི་རིན་རྡོར་དུམ་སྐྱེས་མ། །ཧེ་རུ་ཤིན་དཔའ་གར་
དབང་སྟོབས་ཆེན་དང༌། །རྣམ་སྣང་འཁོར་སྒྱུར་རྡོར་སེམས་བརྩོན་འགྲུས་ཆེ། །ས་འོག་སྐུ་
ཡི་འཁོར་ལོའི་ཐུགས་དམ་བསྐང༌། །རྩ་ཁམས་གནས་ཡུལ་ཏི་ལ་མཁའ་འགྲོའི་གྲོང་།
རྩ་མདུད་དང་ནི་བདག་འཛིན་གྲོལ་བ་ལས། །གནས་དང་ཉེ་གནས་རབ་དགའ་དྲི་མ་མེད། །
འོད་བྱེད་འོད་འཕྲོ་ཞིང་དང་ཉེ་བའི་ཞིང༌། །སྦྱོང་དཀའ་མངོན་གྱུར་ཚནྟོ་ཉེའི་ཚནྡྷོ། །རིང་
སོང་མི་གཡོ་འདུ་དང་ཉེའི་འདུ་བ། །ལེགས་བློ་ཆོས་སྤྲིན་དུར་ཁྲོད་ཉེའི་དུར་ཁྲོད། །དཔེ་
མེད་ཡེ་ཤེས་འཐུང་སྤྱོད་ཉེའི་འཐུང་སྤྱོད། །བྱང་ཆུབ་ཕྱོགས་ཆོས་དཔའ་བོ་མཁའ་འགྲོའི་
གཟུགས། །དོན་ལ་སངས་རྒྱས་རྣམ་པ་ས་དེའི་ཚུལ། །སྐུ་གསུང་ཐུགས་ཀྱི་གནས་གསུམ་
དཔའ་བོ་དང༌། །མཁའ་འགྲོ་འབུམ་ཕྲག་ཡངས་པའི་ཐུགས་དམ་བསྐང་། །བ་སྤུའི་ཁུང་བུ་
ཐེག་པ་རིམ་དགུ་ཡི། །དཀྱིལ་འཁོར་བསམ་ཡས་ལྷ་ཚོགས་ཐུགས་དམ་བསྐང༌། །ཀ་དག་
ལྷུན་གྲུབ་ཟུང་འཇུག་རིག་པའི་རྩལ། །སྒྱུ་འཕྲུལ་རྡོ་རྗེ་དོན་གྱི་དཔལ་ཆེན་པོས། །དབང་
བསྐུར་དམ་བཞག་རྒྱུད་གསུམ་དྲེགས་པའི་སྡེ། །ཆོས་སྲུང་དམ་ཅན་རྒྱ་མཚོའི་ཐུགས་དམ་
བསྐང་། །ཨཱཿརང་བཞིན་དབྱིངས་ལས་ཉེས་པའི་སྐྱོན་བྲལ་ཡང༌། །སྣང་ཚུལ་གློ་བུར་འཁྲུལ་
པའི་གཞན་དབང་གི། །སྡོམ་དང་དམ་ཚིག་འགལ་བའི་སྒྲིབ་པ་ཀུན། །རང་གྲོལ་གཉུག་
།
192

ཀློང་ཆེན་ཐིག་ལས་ཡུམ་བཀའ་བདེ་ཆེན་རྒྱལ་མོའི་བསྐང་བསྡུས་པདྨའི་རྒྱུད་མངས།
།དོན་
མའི་ངང་དུ་མཐོལ་ཞིང་བཤགས། །ཚེས་བཅུའི་དུས་མཆོད་གཞོན་ནུའི་སྟོན་མོ་ཆག །ཤེས་
རབ་མ་སྨད་མཐོང་ཕྱག་མ་བྱས་དང་། །གཡོན་ནས་མ་སོང་གཡོན་པའི་ཀུན་སྤྱོད་མིན། །
མ་རྒྱུད་མཁའ་འགྲོའི་དམ་ལས་གཡེལ་གྱུར་ཀུན། །མཉམ་ཉིད་བདེ་ཆེན་དགོངས་པས་
དབྱིངས་སུ་བཤགས། །དེ་ལྟར་བསྐངས་ཤིང་བཤགས་པས་བདག་སོགས་འགྲོ། །དེང་
ནས་རིག་འཛིན་ཌཱཀིས་རྗེས་བཟུང་སྟེ། །ཞི་རྒྱས་དབང་དྲག་ཕྲིན་ལས་ཐོག་པ་མེད།
གཉིས་བསམ་སྦྱོར་ཡིད་བཞིན་འགྲུབ་པར་ཤོག །ཅིར་སྣང་རྡོ་རྗེ་བཙུན་མོའི་ཕྱག་རྒྱར་
དག །སྒྲ་གྲགས་བདེ་ཆེན་ནཱ་དའི་དབྱིངས་སུ་རྫོགས། །དྲན་རྟོགས་འོད་གསལ་ཆོས་ཀྱི་
སྐུར་སྨིན་ནས། །རང་བཞིན་གདོད་མའི་དབྱིངས་སུ་གྲོལ་བར་ཤོག །
ཅེས་པ་ཐོག་མའི་ཤྭ་ལོ་ཀ་དགུ་དང་གཤམ་གྱི་ཤྭ་ལོ་ཀ་བཞི་པདྨ་ཤེས་རབ་བཟང་པོའི་གསུང་ཡིན་ལ་དེའི་བར་
རྣམས་བྱ་བྲལ་སྤྲང་བན་པདྨ་ཛྙཱ་ནས་བསྣན་པ་འགྲོ་ཀུན་རྒྱལ་ཡུམ་རྡོ་རྗེ་བཙུན་མོས་རྗེས་སུ་འཛིན་པའི་རྒྱུར་གྱུར་ཅིག །
དགེའོ། །དགེའོ། །དགེའོ།། །།
193

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ། ༼ཡ༽